# Maria Kristina Austriakoa

    Artikulu hau Donostiako historiara lotutako Espainiako erreginaordeari buruzkoa da; beste esanahietarako, ikus «Maria Kristina (argipena)».
Maria Kristina Austriakoa, baita ere Maria Kristina Habsburgo-Lorrenakoa, alemanez Maria Christina Désirée Henriette Felicitas Rainiera von Habsburg-Lothringen, ezizenez Doña Virtudes, (Gross-Seelowitz, Moravia, 1858ko uztailaren 21a – Madril, Espainia, 1929ko otsailaren 6a) Espainiako erregina ezkontidea izan zen, Alfontso XII.a Espainiakoaren emaztea. Jaiotzez, Austriako artxidukesa eta Hungaria, Bohemia, Eslavonia, Kroazia eta Dalmaziako printzesa zen.

## Bizitza

Maria Kristina Gross-Seelowitzen jaio zen, Moravian, 1858ko uztailaren 21ean. Gurasoak Karlos Fernando artxidukea eta Isabel Frantziska Austriakoa artxidukeak izan ziren.
1879ko azaroaren 29an, Maria Kristina Alfontso XII.a Espainiakoarekin ezkondu zen Madrilen, Atochako basilikan. Ezkontideak tartetikoak ziren, Karlos III.a Espainiakoa Maria Kristinaren birraitona baitzen eta, Leopoldo II.a Austriakoa ere bai.
Alfontso alargun geratu zen Maria de las Mercedes Orleanskoa 1878ko ekainean hil zitzaionean (Urte bereko urtarrilean ezkonduta zeuden) eta Maria Kristina izan zen erregearen bigarren emaztea. Alfontso irekia eta zalapartatsua agertzen bazen, Maria Kristina lasaia eta lotsatia zen eta zuten harreman esturik lortu. Lehen emaztea hil zitzaionetik, Alfontso neskatan zebilen buru-belarri; emazte gazteak ez zuen egoera samurra izan lehen unean, baina badirudi gerora nolabaiteko gertutasuna lortu zutela biek.

## Erregeordetza

Dena den, Maria Kristinari senarra goiz hilko zitzaion, 1885eko azaroan, bera oinordekoaz haurdun zegoenean, eta Espainiako tronuaren erreginaorde bihurtu zen. Alfontso XIII.a jaio eta adinez nagusi izan arte (1885-1902), bera izan beharko zuen erreginaorde Errestaurazioko Espainian. Garai hori izango zen Espainia potentzia kolonial izateari utziko ziona. Errestaurazioa sendotzeko asmoz, Canovasek eta Sagastak Pardoko ituna sinatuko zuten txandakako sistema ezarriz. Alfontso XIII.a izango zen etorkizunerako itxaropena eta politikan esperientziarik gabeko erreginak bihotzeko lagun izango zuen Sagastaren aholkuei jarraituko zien zuzen-zuzen.
Erreginaorde izan zen urteetan, Marokoko auzia larritzen joan zen eta gizarte gatazkak ere bai. Nazionalismo periferikoaren gorakada izan zen eta, 1898an, Ameriketako azken koloniak galdu ziren. Canovas eta Sagasta hil zirenean, Txandakako sistema behera etorri zen eta krisi larriak izan ziren, bai ekonomian eta baita politika edo gizartean.
Semea errege egiteko desioa 1902an bete zitzaion, Alfontso XIII.a adinez nagusi egin zenean eta Espainiako errege egin zutenean. Hortik aurrera, Maria Kristinak gozo-gozo jarraitu zuen erretiroan eta, 1906an, semea Victoria Eugenia Battenbergekoarekin ezkondu zenean, Ama Erregina titulua erabili zuen.
Hondartza zale, 1887an, Donostiako Kasinoa inauguratu zuen, eta 1888an Miramar jauregia eraikitzeko agindua eman zuen. Bere ohorez daramate izena Maria Cristina hotelak edo Maria Kristina zubiak Donostian eta, 1926an, ohorezko alkate izendatu zuten Donostian.
1929ko otsailaren 6an, Madrilgo Errege Jauregian hil zen eta El Escorial monasterioan lurperatu zuten.

## Genealogia

Zuhaitz genealogikoa :
Alfontso Borboi eta Borboikoa, Espainiako infantea
María de las Mercedes, Princess of Asturias
Infante Ferdinand of Spain
Infanta Isabel Alfonsa of Spain
Luis Alfonso de Baviera
José Eugenio de Baviera y Borbón
Maria Teresa Borboikoa
Infanta Maria de las Mercedes of Spain
Karlos Austria-Teschengoa
Archduke Karl Ferdinand of Austria
Infanta Maria del Pilar of Spain
Princess Henrietta of Nassau-Weilburg
Maria Kristina Austriakoa
Mapie de Toulouse-Lautrec
Archduke Joseph, Palatine of Hungary
Archduchess Elisabeth Franziska of Austria
Roger Marie Vincent Philippe Lévêque de Vilmorin
Duchess Maria Dorothea of Württemberg
Alfonso, Prince of Asturias
Infante Jaime, Duke of Segovia
Beatriz Borboikoa eta Battenbergekoa
Fernando de Borbón y Battenberg
Alfontso XIII.a Borboikoa
Infanta María Cristina of Spain
Juan de Borbón y Battenberg
Infante Gonzalo of Spain
Juana Alfonsa Milan y Quinones de Leon
Teresa de Borbón y Ruiz
Leandro de Borbón :

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .

## Ikus, gainera

* Maria Kristina hotela
* Maria Kristina zubia

## Kanpo estekak

* Datuak: Q538125
* Multimedia: Maria Christina of Austria / Q538125